Đurađ Branković

Đurađ Branković alebo Juraj Brankovič (srb. Ђурађ Бранковић; * 1377† 24. december 1456) bol srbský despota v rokoch 14271456.

Đurađ nastúpil na trón ako synovec bezdetného despotu Stefana Lazarevića a dvor presídlil do Smedereva. Čoskoro na to, ako nastúpil na trón, padli Kosovo a Metochia do rúk Osmanskej ríše a v roku 1439 pripadlo Osmanom aj Smederevo. Branković utiekol do Uhorska kde už predtým vlastnil rozsiahle majetky. V roku 1444 sa významne podieľal na uzatvorení Segedínskeho mieru medzi Osmanskou ríšou (Murad II.) a Uhorskom (Vladislav I.). Uhorský kráľ Vladislav I. však mierovú dohodu ešte v tom istom roku porušil.

 Rodina 
 otec Vuk Branković, knieža Rašky (Kosovo)
 matka Mara, dcéra despotu Lazara Hrebeljanovića (sestra Stefana Lazarevića)
 manželka Irina Kantakuzinová (od 26. decembra 1414) - deti:
 Todor (pravdepodobne zomrel v útlom veku)
 Grgur (* asi 1415† 1459)
 Mara  (* 1416† 1487), manželka (t. j. zaradená do háremu) sultána Murada II.
 Stefan (* asi 1417† 1476), srbský despota ako Stefan III.
 Katarína (* asi 1418† 1490), manželka Ulricha II. Celjského
 Lazar (* 1421/1427† 1458), srbský despota ako Lazar II.

Kategória:Narodenia v 1377
Kategória:Úmrtia 24. decembra
Kategória:Úmrtia v 1456
Kategória:Brankovićovci
Kategória:Vládcovia Srbska